Diari Oficial de la Generalitat Valenciana


Sumari del DOGV 367, del 23-04-1986 (1986/806071)

ORDRE de 10 de març de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'unes finques situades a Aldaia (València), destinades a edificar-hi una Residència d'Ancians.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   367

Data del DOGV
:   23-04-1986

Secció del DOGV
:   ALTRES DISPOSICIONS

Número del document
:   1986/806071


Data del document
:   10-03-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 10 de març de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'unes finques situades a Aldaia (València), destinadas a edificar-hi una Residència d'Ancians.  
La Direcció General de Serveis Socials, que depén de la Conselleria de Treball i Seguretat Social, té establert dins de les prioritats de creació de serveis dedicats a la tercera edat, una residència d'ancians, a fi d'aportar un lloc de vida en comú a persones o matrimonis que visquen sols i estiguen necessitats econòmicament. En aquest cas es pretén crear unes 20-24 places per a ancians inicialment vàlids i en unes condicions el més paregudes possible a la d'un habitatge «normal», dins del poble, prop d'on existeixen altres centres comunitaris i d'esbargiment (sanitari, club o llar, zona verda, etc.).   
Totes aquestes peculiaritats les reuneixen les finques situades a Aldaia (València), per la qual cosa n'és aconsellable i indispensable la compra.   
Per tot això, segons que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei del Patrimoni de l'Estat i 106 del seu Reglament, amb la prèvia valoració tècnica corresponent i informe del Servei del Patrimoni i de la Intervenció General.   
ORDENE  
Article 1r  
Hom acorda l'adquisició mitjançant contractació directa a títol onerós i per raó de compra - venda, de les finques següents:   
1a. Planta baixa la superfície i límits de la qual són els mateixos que té la cosa en què està integrada i distribuïda en entrada, saleta d'estar, cinc dormitoris, menjador, cuino, despatx, cambra de bany i altres dependències i pati descobert per acabar amb un reixat de ferro que disposa de porta practicable. Forma part d'una cosa l'àrea superficial de la qual és de tres-cents metres quadrats, composta de planta baixa, alts que disposen d?escala independent oberta a la part de l'esquerra tot mirant a la façana i de pati descobert, situat a Aldaia, carrer de Calvo Sotelo, número vint de policia, de l'illa vint-i-quatre, límits: dreta eixint, la d'Elena Guasp Patiño, esquerra, de Patrocini Recatalà Porta; i fons, amb l'hortet que tot seguit es descriu, del qual està separat per un reixat de ferro amb porta practicable.   
2a. Quatre mil cinc-cents pams quadrats que equivalen a dues àrees i trenta centiàrees o siga, dos-cents trenta metres quadrats, horta amb arbres fruiters i jardí, situada a Aldaia als afores, partida dels Ladrillares. Límits: Ponent, finca de Maria de les Neus Yebes Ruiz, abans d'aquesta herència; Nord la casa abans descrita i la de Patrocini Recatalà; Migjorn, hort que més endavant es resenya; Llevant, hort de don Juli Vento Galindo, amb línia de separació formada per un reixat de ferro sobre sòcol de rajola.   
3a. Un hort amb cabuda de cinc-cents seixanta-tres metres quadrats, situat a Aldaia, carrer de la Indústria, número u, límits: front o Sud l'esmentat carrer; dreta entrant-hi o Est, amb edifici i hort de don Juli Vento Galindo, amb línia de separació formada per un reixat nou de ferro sobre sòcol de rajola; esquerra, finca de Joaquim Navarro, Juli Vento i Albert Boils; i fons o Nord amb la finca abans descrita.   
Els locals actualment són propietat del Sr. Antoni Yeves i de la Sra. Marina Pastor. La seua inscripció és:   
1a. Registre de Torrent, tom 1.339, foli 210, llibre 100 d'Aldaia, finca número 7.879, inscripció 1a.   
2a. Registre de Torrent, tom 1.339, foli 204, llibre 100 d'Aldaia, finca número 7.877, inscripció 2a.   
3a. Registre de Torrent, tom 1.339, foli 216, llibre 100 d'Aldaia, finca número 7.881, inscripció 1a.   
4a. Un local cobert amb hort adjunt, el local del qual es compon de planta baixa i pis alt o andana, amb escaleta independent, situat a Aldaia, carrer d'Alaquàs, número tres, que ocupa una extensió superficial de cent vuitanta-nou metres, trenta-quatre decímetres, seixanta-cinc centímetres quadrats, a la part coberta hi corresponen setanta-un metres seixanta-tres decímetres, divuit centímetres quadrats, i a la part descoberta o hort, cent dèsset metres, setanta-un decímetres, quaranta-set centímetres quadrats, de recent medició, però, la finca total ocupa una superfície de cinc-cents tretze metres, quaranta-tres decímetres quadrats, tot corresponent al local cobert amb andana i teulada i en part terrassa, una superfície de dos-cents set metres, vint-i-cinc decímetres quadrats, i a la part descoberta o hort, els restants tres-cents sis metres, divuit decímetres quadrats, producte d'una profunditat mitjana de vint-i-quatre metres, trenta centímetres i una amplària de dotze metres, seixanta centímetres. Límits: per front o Oest, l'esmentat carrer d'Alaquàs; esquerra entrant-hi o Nord cases dels hereus de Ramón Martínez, Trinitat Ferrandis, Josep Folgado, Maria Guasp i Josep Mateu; dreta o Sud casa i taller d'Albert Boïls; i fons o Est, hort o jardí del venedor, situat d'esquena a la cosa número vint, del carrer de Calvo Sotelo.   
Aquest local actualment és propietat de la Sra. Maria Neus Yebes Ruiz, inscrita en el Registre de la Propietat d'Aldaia, tom 339, llibre 22 d'Aldaia, foli 63, finca 2.359, inscripció 3a.   
5a. Pis alt distribuït en rebedor, saleta d'estar, tres dormitoris, menjador, cuino, cambra de bany, tres terrasses, una central i les altres dues laterals, aquestes darreres cobertes en part, més dues terrassetes també laterals i a nivell més baix; ocupa una extensió superficial de dos-cents dos metres quadrats essent els seus límits per la dreta entrant-hi i esquerra, els mateixos que té la cosa en què s'integra, limitant al fons, amb el pati descobert de la planta baixa i en part amb hort que s'adjudica al Sr. Antoni Vento Galindo. De la terrasseta lateral esquerra arranca una escala que comunica aquest pis amb l'hort adjudicat a don Juli Vento Galindo.   
6a. Un tros de terreny destinat a hort, de cabuda aproximada setanta-tres metres quadrats, situat en aquesta població d'Aldaia, d'esquena a la cosa número vint-i-dos del carrer de Calvo Sotelo, anotat al número sis de l'inventari.   
Les dues finques esmentades són propietat de don Juli Vento Galindo, i figuren inscrites en el Registre de la Propietat de Torrent, toms 1.339, 779, llibres 100 i 59 d'Aldaia, folis 213, 113, finques 7.880, 4.865, inscripcions 1a. i 2a., respectivament.   
Article 2n  
Aquestes finques estan lliures de càrregues i gravàmens.   
Les compres que necessàriament es formalitzaran en escriptura pública, es realitzaran per un preu de:   
-1a., 2a. i 3a. nou milions de pessetes (9.000.000 pts.).   
-4a. vuit milions de pessetes (8.000.000 pts.).   
-5a. i 6a. cinc milions de pessetes (5.000.000 pts.).   
Les despeses i impostos que deriven d'aquesta compra, seran abonades per les parts, segons Llei.   
Article 3r  
La Conselleria d'Economia i Hisenda realitzarà els tràmits necessaris per fer efectiu les disposicions d'aquesta Ordre.   
València, 10 de març de 1986.   
Conseller d'Economia i Hisenda,  
ANTONI BIRLANGA I CASANOVA